CELEX: C2007/095/34
Language: lt
Date: 2007-04-28 00:00:00
Title: Byla C-73/07 2007 m. vasario 12 d. Korkein hallinto-oikeus (Suomija) pateiktas prašymas priimti prejudicinį sprendimą byloje Tietosuojavaltuutettu prieš Satakunnan Markkinapörssi Oy ir Satamedia Oy

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/19
            
         2007 m. vasario 12 d.Korkein hallinto-oikeus (Suomija) pateiktas prašymas priimti prejudicinį sprendimą byloje Tietosuojavaltuutettu prieš Satakunnan Markkinapörssi Oy ir Satamedia Oy
   
   (Byla C-73/07)
   (2007/C 95/34)
   Proceso kalba: suomių
   Prašymą priimti prejudicinį sprendimą pateikęs teismas
   Korkein hallinto-oikeus
   Šalys pagrindinėje byloje
   Apeliantas: Tietosuojavaltuutettu
   
      Atsakovės apeliacinėje byloje: Satakunnan Markkinapörssi Oy ir Satamedia Oy
   
   Prejudiciniai klausimai
   
               1.
            
            
               Ar asmens duomenų tvarkymu Direktyvos 95/46/EB (1) 3 straipsnio 1 dalies prasme turi būti laikoma veikla, kai fizinių asmenų duomenys apie jų su darbine veikla susijusias arba iš kapitalo gautas pajamas bei duomenys apie jų turtą
               
                           a)
                        
                        
                           renkami remiantis viešų institucijų dokumentais ir tvarkomi turint tikslą juos paskelbti,
                        
                     
                           b)
                        
                        
                           paskelbiami spaudinyje pateikiant abėcėlės tvarka pagal pajamų kategorijas kaip platūs pagal savivaldybes sugrupuoti sąrašai,
                        
                     
                           c)
                        
                        
                           toliau perduodami kompaktinėje plokštelėje tvarkyti komerciniais tikslais,
                        
                     
                           d)
                        
                        
                           naudojami teikiant trumpųjų pranešimų paslaugas, kuriomis naudodamiesi judriojo ryšio vartotojai, tam tikru numeriu išsiuntę trumpąją žinutę su tam tikro asmens pavarde ir gyvenamąja vieta, kaip atsakymą gali gauti duomenis apie šio asmens su darbine veikla susijusias arba iš kapitalo gautas pajamas bei duomenis apie jo turtą?
                        
                     
         
               2.
            
            
               Ar Direktyva 95/46/EB turi būti aiškinama taip, kad įvairi pirmiau a-d punktuose nurodyta veikla gali būti laikoma asmens duomenų tvarkymu tik žurnalistiniais tikslais direktyvos 9 straipsnio prasme, jeigu atsižvelgiama į tai, kad daugiau kaip 1 milijono mokesčių mokėtojų duomenys buvo surinkti remiantis duomenimis, kurie pagal viešumą reglamentuojančius nacionalinės teisės aktus yra vieši? Ar vertinant yra svarbu tai, kad pagrindinis šios veiklos tikslas yra minėtų duomenų paskelbimas?
            
         
               3.
            
            
               Ar Direktyvos 95/46/EB 17 straipsnis kartu su direktyvos principais ir tikslais turi būti aiškinamas taip, kad duomenų, surinktų žurnalistiniais tikslais, paskelbimas ir jų tolesnis perdavimas tvarkyti komerciniais tikslais pažeidžia šią nuostatą?
            
         
               4.
            
            
               Ar Direktyva 95/46/EB gali būti aiškinama taip, kad tie asmens duomenys, kuriuose yra tik visuomenės informavimo priemonėse paskelbta medžiaga, apskritai nepatenka į šios direktyvos taikymo sritį?
            
         
      (1)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p. 31).